stanford-oval/wikipedia huggingface dataset:
ברק שחור (סדרת טלוויזיה)
צוות השחקנים > ראשי

קריס ויליאמס - ג'פרסון פירס/ברק שחור, גיבור-על לשעבר ומטא-אדם בעל היכולת להפיק ולשלוט בחשמל, שמנהל כעת את תיכון גארפילד. בהשפעת בנותיו, ג'פרסון חוזר להילחם בפשע תחת זהותו הישנה כברק שחור כאשר כנופיית פשע בשם "המאה" מאיימת על השכונה בה הוא ומשפחתו מתגוררים.
צ'יינה אן מקליין - ג'ניפר פירס/ברק, בתו הצעירה של ג'פרסון וספורטאית עצמאית ובוטה שפועלת על פי קוד משלה. כמו אביה, ג'ניפר היא מטא-אדם. כאשר טוביאס הורג את חליל, היא משנה את דעתה לגבי כוחותיה ורוצה לחסל את טוביאס.
נאפסה ויליאמס - אניסה פירס/רעם, בתו הבכורה של ג'פרסון, שלומדת בבית ספר לרפואה ומלמדת במשרה חלקית בתיכון גארפילד. כמו אביה, אניסה היא מטא-אדם בעלת היכולת להפעיל מניפולציות על הצפיפות המולקולרית שלה שנלחמת בפשע. לסבית ובת זוגה של גרייס.
כריסטינה אדמס - לין סטיוארט, גרושתו של ג'פרסון ואימן של אניסה וג'ניפר. בהמשך הסדרה חזרה להיות עם ג'פרסון אך עדיין נשארו גרושים.
מארווין ג'ונס השלישי - טוביאס וייל, פוליטיקאי לשעבר שהגיע לצמרת השלטון המקומית, אך הובס בידי אביו של ג'פרסון, אלווין. לאחר שהרג את אלווין, טוביאס הוגלה והפך למנהיג "המאה". אחיה של טורי.
דיימון גפטון - המפקח הנדרסון, בלש ותיק במשטרה המקומית, שהופך לבעל ברית לא רצוי עבור ג'פרסון, בשל מעמדו בקהילה. מגלה את זהותו של ברק שחור בתחילת העונה השנייה.
ג'יימס רימר - פיטר גמבי, חברו הוותיק ביותר של ג'פרסון, שהופך לדמות אב ומנטור עבורו, וכן ל"חייט" שלו. שמו האמיתי הוא פיטר אספוזיטו. בעבר היה סוכן של סב"א, סוכנות שפלשה לפרילנד ועשתה ניסויים לא חוקיים בילדים. פיטר ערק מהסוכנות והציל את ג'פרסון מסב"א.
צוות השחקנים > משני

וויליאם קטלט - ללה, מאפיונר גאנגסטר האחראי על כנופיית ה 100,הוא בתחילה מחזיק בכוח ושליטה רבה,אך לאחר שמפשל בעקבות כך שרוצח את לוואנדה מול המצלמות, הוא נשלח לכלא ושם טוביאס רוצח אותו,אך בהמשך רואים כי הוא חוזר לחיים וכל אלו שהוא הרג בעצם רודפים אותו ומתקשרים איתו בתור רוחות, והוא הופך בעצם לסוג של מטא-אנושי וכל אדם שהרג מתקעקע אוטומטית על גופו, הוא נכנס שוב לעסקי הסמים ומתכנן להרוג את טוביאס.
קיאנה סימון סימפסון - קישה, בתו של הנדרסון וחברתה הטובה ביותר של ג'ניפר, שמאתגרת אותה להגיע אל "הדימוי המושלם".
אדווינה פינדלי - טורי וייל, אחותו הצעירה של טוביאס. נהרגה בעונה הראשונה על ידי ברק שחור.
שאנטל טויי - גרייס צ'וי, ברמנית שמתיידדת עם אניסה. מטא-אנושית. סכיזופרנית. שמה האמיתי שיי לי. בעלת יכולת לשנות צורה.
סקיי מרשל - מיס קארה פאודי, סגנית המנהל של תיכון גארפילד. סוכנת מושתלת של סב"א. הרגה את סיונייד עם עקב נעל חד.
ג'ורדן קאלווי - כחליל, תלמיד פופולרי בתיכון גארפילד ומושא אהבתה של ג'ניפר. עקב פציעתו מכדור שנורה עליו טוביאס וייל לוקח אותו כפרויקט ומממן את טיפולו ושיקומו, על כך חליל מרגיש חייב לו ועוזר לו בכך שהופך לגובה כספים וחובות. בשלב מסוים הוא עוזב אותו לטובת ג'ניפר אך, נלכד על ידי מתנקשת שטוביאס שלח אחריו ותלש לו את עמוד השדרה המלאכותי - שהושתל לו לגב בעקבות הפציעה. הוא זורק אותו מול הכנסייה למות.
אריקה אלכסנדר - פרנה, מונתה לדאוג ולהיות המנטורית של ג'ניפר על ידי ההורים שלה עקב אי שליטתה בכוחותיה. בעלת כוחות פסיכולוגיים.
שארלבי דין - סייונייד. הבת המאומצת של טוביאס וייל. הוא מציל אותה ממצבור אשפה בהיותה תינוקת ולוקח אותה תחת חסותו. היא הייתה במרכז אימוץ עד גיל 8 אז אימץ אותה באופן רשמי. לפני כן התעללו בה במקומות בהם גדלה.
צוות השחקנים > אורח

ג'יל סקוט - ליידי איב, מנהלת בית לוויות שמקשרת את טוביאס לקבוצה חשאית של מנהיגים מושחתים. טוביאס רוצח אותה בעונה הראשונה.
הפקה > פיתוח

בספטמבר 2016, לאחר שהפרויקט פותח, חטיבת הטלוויזיה של האחים וורנר החלו להציע את הסדרה לרשתות שונות. הפרויקט פותח על ידי המפיקה מארה ברוק אקיל ובעלה, סאלים אקיל, שהפיקו את הסדרה בשיתוף עם גרג ברלנטי, שהפיק בעבר סדרות שונות הקשורות ליקום של DC עבור חטיבת הטלוויזיה של האחים וורנר. בסופו של דבר, רשת "פוקס" לקחה על עצמה את הפרויקט והזמינה עבורו פיילוט. בפברואר 2017, רשת "פוקס" זנחה את הפרויקט, בטענה כי הסדרה לא תשתלב היטב בתוך רשת שכבר גם כך עמוסה בדרמות. בעקבות כך, חטיבת הטלוויזיה של האחים וורנר חזרו להציע את הפרויקט לרשתות אחרות, כשהפעם רשת "The CW" הזמינה פיילוט רשמי לסדרה ושיכתבה את התסריט המקורי עבורו. "The CW" הזמינו את הסדרה באופן רשמי ב-10 במאי 2017.
הפקה > כתיבה

סאלים אקיל ציין כי הסדרה לא תכלול את פורמט "הנבל השבועי" (פורמט טלוויזיוני בו על הגיבור להתמודד בכל פרק מול נבל אורח) או תכלול נרטיב פרוצדורלי (שבכל פרק תופיע בעיה חדשה שתאתגר את הגיבור), זאת מפני שהוא מעוניין "לחקור את הדמויות, אפילו את הנבלים".
הפקה > ליהוק

בסוף פברואר 2017, קריס ויליאמס לוהק לדמותו של ג'פרסון פירס/ברק שחור, וחודש לאחר מכן צ'יינה אן מקליין ונאפסה ויליאמס לוהקו לדמויותיהן של בנותיו, ג'ניפר ואניסה פירס, בהתאמה. כריסטינה אדמס לוהקה לדמותה של לין סטיוארט, גרושתו של ג'פרסון. בכנס הקומיק-קון, סן דייגו, הוכרז כי ג'יימס רימר ודיימון גפטון לוהקו לדמויותיהם של פיטר גמבי, חברו הוותיק של ג'פרסון, והמפקח הנדרסון, בהתאמה. חודש לאחר מכן, הראפר האמריקאי, מרווין ג'ונס ה-III - הידוע בכינוי "קרונדון" - לוהק לדמותו של טוביאס וייל.
בסוף ספטמבר 2017, קיאנה סימון סימפסון לוהקה לתפקיד משני בדמותה של קישה. חודש לאחר מכן, אדווינה פינדלי לוהקה לדמותה של טורי וייל, ואילו שאנטל טויי לוהקה לדמותה של גרייס צ'וי. בינואר 2018, נודע כי סקיי מרשל לוהקה לדמותה של מיס פאודי.
הפקה > עיצוב התלבושות

חליפתו של ברק שחור עוצבה על ידי מעצבת התלבושות לורה ג'ין שאנון.
הפקה > צילומים

צילומי הסדרה נערכו באטלנטה שבג'ורג'יה.
שידור

הסדרה עלתה לשידור ברשת "The CW" ב-16 בינואר 2018, ועונתה הראשונה כללה 13 פרקים.
הסדרה זמינה בישראל בנטפליקס, וכל שבוע פרק חדש עולה.
ביקורות

הסדרה זכתה לציון 100% ולדירוג ממוצע של 8.43/10 על בסיס 42 ביקורות באתר "Rotten Tomatoes", והקונצנזוס של האתר ציין כי על אף שהסדרה אינה ממציאה מחדש את ז'אנר גיבורי-העל, היא נותנת לז'אנר כיוון חדש עם עלילות מציאותיות, נבלים מפחידים והופעה בלתי נשכחת של השחקן קריס ויליאמס. האתר "Metacritic", אשר לרוב נותן ציונים על פי שקלול ממוצע, נתן לסדרה את הציון 79 מתוך 100, על בסיס 23 ביקורות, דבר המהווה "ביקורות חיוביות בדרך כלל".
קשר ליקום החץ

על אף שהסדרה משודרת ברשת "The CW" ומופקת על ידי גרג ברלנטי בדומה לשאר הסדרות ביקום החץ, נשיא "The CW", מארק פדוביץ', הצהיר במאי 2017 שנכון לעכשיו, הסדרה אינה חלק מיקום החץ והיא נמצאת במצב שונה משל שאר הסדרות האחרות. בנוסף, ברלנטי ציין שמכיוון שמתחילה הסדרה הופקה ופותחה ברשת "פוקס", לא יהיו לה קרוס-אוברים עם הסדרות האחרות בזיכיון DC קומיקס שמשודרות ב-"The CW" או חלק ביקום החץ. מאוחר יותר, אקיל ציין כי הם לא שוללים באופן נחרץ את האפשרות ליצור קרוס-אוברים בין הסדרה ליקום החץ. באוגוסט 2017, פדוביץ' אמר שאם השואו-ראנרים ירצו בכך [בשיתוף הסדרה ביקום החץ], ההחלטה תהיה כולה שלהם, והוסיף שמתקיימות שיחות ודיונים ממושכים בינו לבין מפיקי הסדרה על כך. נוסף על כן, פדוביץ' ציין כי הרשת הסתדרה עם העובדה שהסדרה מתקיימת בנפרד מיקום החץ וכי למפיקים ישנה נקודות מבט שונה על כך ואם הם ירצו להמשיך לשמור על הסדרה בנפרד מיקום החץ, זו תהיה הזכות שלהם לפעול כך.הסדרה הצטרפה רשמית ליקום החץ בקרוסאובר "המשבר בעולמות האינסופיים".
נרקוס: מקסיקו

| --- | --- |

פתיח הסדרה
 סוגה:  דרמת פשע, ביוגרפיה
 יוצרים:  קרלו ברנרד, דאג מירו 
 כותבים:  קרלו ברנרד  דאג מירו
 שחקנים:  מייקל פנייה  דייגו לונה
 ארץ מקור:  ארצות הברית, מקסיקו 
 מספר עונות:  3 
 מספר פרקים:  30 
 תוכנית מקור:  נרקוס
 הפקה
 מפיקים בפועל:  קרלו ברנרד  דאג מירו  אריק ניומן  ג'וזה פדילה
 חברת הפקה:  Gaumont International Television
 הפצה:  נטפליקס 
 אתר צילומים:  מקסיקו  ארצות הברית
 מוזיקה:  קווין קיינר 
 שידור
 רשת שידור:  נטפליקס 
 תקופת שידור מקורית:  16 בנובמבר 2018 – 5 בנובמבר 2021 
 קישורים חיצוניים
 https://www.netflix.com/narcosmexico
 דף התוכנית ב-IMDb
 
סמליל הסדרה
נרקוס: מקסיקו היא סדרת טלוויזיה אמריקאית מבית היוצר של נטפליקס, שנוצרה והופקה על ידי קרלו ברנרד ודאג מירו. במקור הסדרה נועדה להיות העונה הרביעית של "נרקוס", אך לאחר מכן פותחה כסדרת בת שמגוללת את סיפור המקור של מלחמת הסמים במקסיקו ומורכבת משלוש עונות בנות 10 פרקים כל אחת.
השם "נרקוס" הוא קיצור מספרדית של המילה לסוחר סמים – "Narcotraficante". הסדרה עלתה לשידור בנטפליקס ב-16 בנובמבר 2018.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 16 בנובמבר 2018 | 16 בנובמבר 2018 |
|  | 2 | 10 | 10 | 13 בפברואר 2020 | 13 בפברואר 2020 |
|  | 3 | 10 | 10 | 5 בנובמבר 2021 | 5 בנובמבר 2021 |
עלילה > עונה 1

העונה מגוללת את מקורות מלחמת הסמים המודרנית לתקופה שבה עולם הסחר במקסיקו היה קונפדרציה לא מאורגנת של סוחרים ומגדלים עצמאיים. הסדרה מתמקדת בעלייתו של קרטל גוודלחרה ושל מיגל אנחל פליקס גאיארדו, בשנות ה-80 של המאה ה-20 ובמאמציו לאגד את סוחרי הסמים ולבניית האימפריה שלו. כאשר סוכן המנהל האמריקאי לאכיפת הסמים קיקי קמארנה עובר עם משפחתו מקליפורניה לגוודלחרה כדי למלא תפקיד חדש הוא לומד מהר מאוד שמשימתו תהיה מאתגרת הרבה יותר ממה שהוא יכול היה לשער. כאשר קיקי אוסף מודיעין על פליקס, שרשרת אירועים טרגיים מתרחשת, שמשפיעה על הסחר בסמים ובמלחמה בו בשנים הבאות.
העונה מסתיימת באמצע שנות ה-80 עם מציאת גופתו של קמארנה, והמנהל לאכיפת הסמים מכריז על מלחמה בקרטלי הסמים ובראשם בפליקס ("מבצע ליינדה").
עלילה > עונה 2

העונה מתרכזת באירועים שהתרחשו במחצית השנייה של שנות ה-80. פליקס התחיל את התקופה כחזק יותר מאי פעם, ובמקביל קבוצה של סוכני ה-DEA עם מספר משתפי פעולה מקסיקנים בהובלת קצין ה-DEA וולט ברסלין (סקוט מק'ניירי) עשו הכל כדי להביאו למשפט. מבצע "ליינדה" החל להשיג תוצאות, אך הקשרים שיצר פליקס עם ה-CIA (כחלק ממערכת הקשרים המסועפת שהתנהלה במסגרת פרשת איראן-קונטראס) החלו לגרום ללחצים מצד מחלקת המדינה של ארצות הברית שגרמו לסיום המבצע בקול ענות חלושה. אבל פליקס לא ידע מעצורים ושאף להרחיב את עסקי ההברחות לרמה שהייתה למעלה מיכולתו של הקרטל. באותו הזמן הוא כשל מלהשליט סדר בין הפלאז'ות המסוכסכות, בעיקר בין קרטל סינלואה לקרטל טיחואנה. לבסוף ראשי הפלאז'ות חברו למרד נגדו ופירקו את הקרטל הארצי לקרטלים מקומיים כמו בתחילת העשור. פליקס נעצר בביתו בשנת 1988 בידי תת-אלוף גונזלס קלדרוני (חוליו סזאר קדילו), דמות שנויה במחלוקת בשתי העונות שלעיתים היה מסור למלחמה בברוני הסמים ולעיתים עבד עבורם. העונה מסתיימת עם הצבתו של ברסלין באל פאסו ובהצגת האתגרים שיעמדו בפני הקרטלים בעשור הבא אשר יתחיל עם יחסים מתוחים אך תקינים בין הקרטלים ויתפח למלחמות עקובות מדם.
עלילה > עונה 3

העונה מתחילה עם מעצרו הקצר של אמדו (חוסה מריה יאספיק) בידי גנרל רבויו. ברסלין מצליח להשתחל לארגון פשיעה באל-פאסו וכמעט עולה על נתיב הכספים של קרטל חוארס, אך ברגע האחרון כל המבצע שתכנן נכשל. הסיבה לכך היא המהפך שעבר אמדו בכלא שהביאו לשנות את שיטות הפעולה של הקרטל, עבור בחיסול רפאל אגילר שותפו להנהגה, ויצירת ארגון מסועף וממודר שהפך אותו למספר שנים לסוחר הסמים הגדול ביותר בעולם. בעוד העונה מתמקדת בנסיקתו של אמדו ובמאבק של ברסלין וה-DEA נגדו – העונה גם מתמקדת בעוד שתי דמויות משניות שמנהלות מאבק עצמאי בפשע ובשחיתות במקסיקו:
א. העיתונאית אנדראה נונייס (לואיסה רובינו) שמתמקדת בחשיפת הקשרים בין קרלוס האנק גונסלס (פקיד אפרורי אך רב עצמה במפלגת השלטון המפלגה המוסדית המהפכנית שהחל כמורה והתקדם בסולם הדרגות מראש עיריית מקסיקו סיטי, דרך מושל המחוז ועד מזכיר הממשלה) לבין קרטלי הסמים, אך לבסוף חושפת שדווקא גנרל רבויו, מי שנחשב לגדול ולאמין ביותר במקסיקו במלחמה בקרטלים, הוא זה ששוחד על ידי אמדו. מאבקה של נונייס מוכתר ככישלון בסוף העונה כאשר גורמים רבי השפעה במקסיקו ובארצות הברית חברו כדי להפסיק את החקירות נגד גונסלס והוא נפטר בלי שנחקר או שילם על פשעיו הרבים בשנת 2001.
ב. ויקטור טאפיה (לואיס ג'רארדו מנדס) הוא שוטר עני במשטרת חוארס שבמקביל עושה כסף מהצד גם אצל ארגוני הפשיעה והקרטלים באזור, ובשיא הוא עובד קרוב לאחיו של אמדו. אבל במקביל תלונות של שכנתו על היעלמותה של בתה הנערה, דוחפת אותו לביצוע מחקר עצמאי אחר חטיפתה ורציחתה וכן רצח מאות נערות באותו עשור. במהלך מחקרו העצמאי הוא נאלץ בחוסר רצון לשתף פעולה עם ה-DEA מה שמניב מספר הישגים מודיעיניים, אך טאפיה לבסוף נחשף ומחוסל בסוף העונה. כמו נונייס, גם טאפיה נכשל במאבקו ורצח הנשים באזור חוארס נמשך עד היום.
העונה מסתיימת עם הפנמתו של ברסלין שגם הוא נכשל במאבקו ומעדיף לחזור להתמקד בהשתחלות לארגוני סחר בסמים בארצות הברית. מצד הקרטלים, חלק ניכר מהדמויות הראשיות מתו, חוסלו או ירדו מהבמה: אמדו מת על שולחן הניתוחים, אזול חוסל בידי קרטל טיחואנה, רמון אריאנו פליקס (מנואל מסלבה) חוסל בידי עמנואל "אל מאיו" זמבדה (אלברטו גרה) בשעה שהיה בדרכו לחסל אותו. אל-מאיו התחיל את העונה כסוחר הקנאי לעצמאותו אך נגרר למלחמת הקרטלים וכעת הפך לשותף של אל צ'אפו בהנהגת קרטל סינלואה, בזמן שהאחרון הדיח את שותפיו הוותיקים דון-נטו והקטור פאלמה, ומתכנן להשתלט על חוארס שנותרה חסרת הנהגה אחרי מותו של אמדו.
שחקנים ודמויות > דמויות ראשיות

השחקנים מייקל פנייה (מימין) ודייגו לונה מגלמים את התפקידים הראשיים
מיגל אנחל פליקס גאיארדו (דייגו לונה) – הדמות הראשית בסדרה. סוחר סמים המקים אימפריית סמים שעתידה להפוך לקרטל גוודלחרה.
קיקי קמארנה (מייקל פנייה) – סוכן צעיר של המנהל האמריקאי לאכיפת הסמים שנשלח להיאבק בסחר בסמים בגוודלחרה ומוצא עצמו באחת המשימות המאתגרות בקריירה שלו.
שחקנים ודמויות > דמויות משניות

בוץ' סירס (אהרון סטאטון) – סוכן אכיפת חוק אמריקאי.
וולט ברסלין (סקוט מק'ניירי) – סוכן DEA, המנסה לאתר את רוצחיו של קיקי.
חואקין "אל צ'אפו" גוסמן (אלחנדרו אדה) – סוחר סמים, מייסד קרטל סינלואה.
בנחמין אריאנו פליקס (אלפונסו דוסאל) – סוחר סמים, ממנהיגי קרטל טיחואנה.
מיקה קמארנה (אליסה דיאז) – רעייתו של קיקי.
דון נטו (חואקין קוסיו) – ממנהיגי קרטל גוודלחרה.
חואן חוסה אספרגוסה מורנו (פרמין מרטינס) – סוחר סמים, מנהיג קרטל סינלואה ואיש מינהל הביטחון הפדרלי לשעבר.
פבלו אקוסטה ויאריאל (חררדו טראקנה) – מבריח סמים מקסיקני.
אמאדו קריו פואנטס (חוסה מריה יאזפיק) – סוחר סמים, ממנהיגי קרטל חוארס.
רמון אדריאנו פליקס (מנואל מסאלבה) – סוחר סמים, בעל קשרים לקרטל טיחואנה.
רפאל קארו קינטרו (טנוץ' הוראטה) – סוחר סמים, מראשי קרטל סונורה.
ג'ון גווין (יול ואסקס) – שגריר ארצות הברית במקסיקו.
גיירמו גונזלס קלדרוני (חוליו סזאר סדייו) – מפקד המשטרה הפדרלית.
ג'ים פרגוסון (ג'קי ארל היילי).
אד הית (קלארק פרימן).
סלבדור אוסונה נבה (ארנסטו אלטריו).
מריה אלווירה (פרננדה אורחולה).
הקטור פלמה (גורקה לסאוסה).
סמי אלווארס (חיירמו וייגאס).
תומאס מורלט (הוראציו גרסיה רוחאס).
רוג'ר נאפ (לני ג'ייקובסון).
ג'יימס קייקנדאל (מאט לטצ'ר).
איסבלה באוטיסטה (תרזה רואיס).
סופיה קונסה (טסה איה).
ארתורו בלטרן לייבה (דייגו קלווה)
הפקה > פיתוח

ב-6 בספטמבר 2016, כמה ימים לאחר שידור העונה השנייה של "נרקוס", הסדרה חודשה על ידי נטפליקס לשתי עונות נוספות. הפקת העונה הרביעית החלה במקסיקו בסוף 2017, לאחר שידור העונה השלישית. ב-18 ביולי 2018 נודע שהעונה הרביעית תופק כסדרה נפרדת עם צוות שחקנים חדש ותיקרא "נרקוס: מקסיקו".
הפקה > ליהוק

בדצמבר 2017 מייקל פנייה ודייגו לונה הוכרזו ככוכבי הסדרה. ומספר ימים לאחר מכן מאט לטצ'ר לוהק אף הוא לתפקיד בסדרה ובהמשך הוכרז על צירופם של אריק ניומן כמפיק, עם טנוץ' הוארטה מחיה, חואקין קוסיו, תרזה רואיס, אליסה דיאז וחוסה מאריה יאזפיק שיגלמו תפקידים משניים.
לצוות הצטרפו גם הבמאים המקסיקנים אמאט אסקלאנטה ואלונסו רואיספלאציוס כבמאים לכמה פרקים, עם אנדי באיס הקולומביאני שביים אף הוא כמה פרקים בסדרה.
הפקה > רצח מנהל הלוקיישנים

ב-15 בספטמבר 2017 דווח כי נמצאה גופתו של אחד ממנהלי הלוקיישנים של הסדרה, קרלוס מוניוז פורטל, כשהוא ירוי ברכבו במרכז מקסיקו, סמוך לטמסקאלפה. דובר התובע הכללי המקסיקני הודיע כי אין עדים וכי הרשויות ימשיכו לחקור. הועלתה האפשרות לפיה הוא נרצח על ידי סוחרי סמים מקסיקנים אך תעלומת מותו נותרה בלתי פתורה.
הערות שוליים

↑  "נרקוס" חוזרת השנה לעונה רביעית, באתר ‏מאקו‏, 19 ביולי 2018
↑  Russell, Scott (6 בספטמבר 2018). "A New Empire Rises in First Teaser for Narcos: Mexico, Coming to Netflix in November". Paste. נבדק ב-6 בספטמבר 2018. {{cite web}}:  (עזרה)
↑  קדימון הסדרה
↑  11 שנים, עיר אחת, 370 נשים שנאנסו ונרצחו, באתר הארץ, 17 באוגוסט 2003
↑  Narcos Renewed for Two More Seasons, Entertainment Weekly
↑  Netflix Releases First Look at Reset 'Narcos: Mexico', The Hollywood Reporter
↑  'Narcos' Season 4 to Star Michael Peña, Diego Luna, Variety
↑  'Narcos': Matt Letscher Joins Netflix Drama As Series Regular For Season 4, Deadline Hollywood
↑  'Narcos' Showrunner Reveals Key Cast Members Joining Season 4 (EXCLUSIVE), Variety
↑   מנהל הלוקיישנים של "נרקוס" נורה למוות במקסיקו, באתר הארץ, 17 בספטמבר 2017
↑  חבר צוות ב"נרקוס" נרצח במקסיקו
↑  La violencia en México supera a la ficción, דיווח (בספרדית)
↑    Our Foreign Staff, ‏'Narcos' filmmaker shot dead scouting for locations in rural Mexico, The Telegraph, 17 September 2017
↑  Netflix scout for Narcos TV show found shot dead in Mexico
↑  Narcos location scout shot dead in Mexico, www.bbc.co.uk
הקריסטל האפל: עידן המרד

| --- | --- |

סמליל הסדרה
 מבוסס על:  הקריסטל האפל 
 סוגה:  פנטזיה
 בימוי:  לואי לטריה
 מדבבים:  טארון אגרטון אניה טיילור-ג'וי נטלי עמנואל דונה קימבל
 ארץ מקור:  ארצות הברית ארצות הברית
 שפות:  אנגלית
 מקום התרחשות:  Thra 
 מספר עונות:  1
 מספר פרקים:  10
 הפקה
 מפיקים בפועל:  לואיס לטרייר ליסה הנסון האלי סטנפורד
 חברת הפקה:  חברת ג'ים הנסון
 הפצה:  נטפליקס
 מוזיקה:  דניאל פמברטון סמואל סים
 אורך פרק:  60 דקות
 שידור
 רשת שידור:  נטפליקס
 פורמט (קול):  Dolby Digital 5.1
 תקופת שידור מקורית:  30 באוגוסט 2019 – 30 באוגוסט 2019 
 קישורים חיצוניים
 www.darkcrystal.com
 דף התוכנית ב-IMDb
 
הקריסטל האפל: עידן המרד (באנגלית: The Dark Crystal: Age of Resistance) היא סדרת טלוויזיה אמריקאית מסוגת פנטזיה המופקת על ידי שירות הזרמת המדיה נטפליקס ומהווה פריקוול עבור סרטו של ג'ים הנסון משנת 1982, "הקריסטל האפל". ב-21 במאי 2019, הוכרז שהסדרה תעלה לשידור ב-30 באוגוסט 2019 בשירות הסטרימינג של נטפליקס. מאוחר יותר פורסם כי הסדרה לא תחזור לעונה שנייה.
תקציר העלילה

עלילת הסדרה עוקבת אחרי שלושה גלפלינגים - ריאן, בריאה ודיט - לאחר שהם מגלים את הסוד שמאחורי כוחם של גזע הסקקסיס, ומתחילים במסע להתחיל במרד ולהציל את עולמם.
צוות המדבבים > צוות ראשי

טארון אגרטון - ריאן: גלפלינג משבט "סטונווד" השומר על טירת הקריסטל.
אניה טיילור-ג'וי - בריאה: נסיכה גלפלינגית משבט "ופרה".
נטלי עמנואל - דיט: גליפלינגית האחראית לטיפול בחיות השבט "גרוטן".
דונה קימבל - אוגרה: אסטרונומית והתגלמות כוכב הלכת ת'רה.
צוות המדבבים > צוות משני

גליפלינגים
אדי איזרד - קאדיה: חבר בשבט "סיפה" ואביה של אוניקה.
הלנה בונהם קרטר - מאודרה מיירין/מאודרה הכל-יכולה: מלכת הגלפלינגים, מנהיגת שבט "ופרה" ואמם של סלאדון, טברה ובריאה.
קטרינה באלף - טברה: לוחמת משבט "ופרה", בתה של מאודרה מיירין ואחותה של בריאה.
האריס דיקינסון - גורג'ין: חבר בשבט "דרנכן" וחברו הטוב ביותר של ריאן.
שאזד לטיף - קיילאן: משורר משבט "ספריטון".
טובי ג'ונס - הספרן: חבר בשבט "ופרה" העובד בספרייה של מועצת "ופרה".
גוגו אמבתה-רו - סלאדון: בתה של מאודרה מיירין ואחותה של בריאה.
לנה הידי - מאודרה פרה/זמרת הרוק: מנהיגת שבט "סטונווד".
אליסיה ויקנדר - מירה: שומרת טירת הקריסטל משבט "סטונווד", ובת זוגו של ריאן.
האנה ג'ון-קאמן - נאיה: חברה בשבט "דרנכן" ואחותו התאומה של גורג'ין.
נטלי דורמר - אוניקה: חברה בשבט "סיפה".
מארק סטרונג - אורדון: חבר בשבט "סטונווד" ואביו של ריאן.
תיאו ג'יימס - רק'יר: חבר בשבט "דוזאן".
לואיז גולד - מאודרה ארגוט/קושרת הצללים: מנהיגת שבט "גרוטן".
קמי-בו ג'ייקובס - מאודרה סית'י/ציירת העורות: מנהיגת שבט "דוזאן".
פודלינגים/אנשי הפוד
ויקטור יריד - הופ: ידידה של דיט.
אור'רו/המיסטיקנים
וולבור דארי אולאפסון - אור'וה/הקשת: המקור המיסטיקני של גזע הסקקסיס.
סקקסיסים
ג'ייסון אייזקס - סקקסו/הקיסר: מנהיג גזע הסקקיס ומנהיגה האכזרי של כוכב ת'רה.
סיימון פג - סקקסיל/החצרן: הסקקסיס השני בסדר ירושת הקיסרות.
אקוופינה - סקקלאך/האספן: סקקסיס ערמומי האחראי על איסוף המנחות משבטי הגליפלינגים.
בנדיקט וונג - הגנרל: מנהיגו חם המזג של צבאו של הקיסר.
הארווי פירסטיין - סקקאווק/הרעבתן: מארגן הנשפים בארמון הקיסר.
אנדי סמברג - הכופר: סקקסיס המתנגד לאמונותיהם של הסקקסיסים האחרים.
ראלף אינסון - סקקמאל/הצייד: הסקקסיס הפרוע והאלים ביותר מבני מינו.
אליס דינין - סקקאט/הקישוט: סקקסיסית שתפקידה לעצב את בגדיהם של גזע הסקקסיס.
קיגן-מייקל קי - סקקזוק/המאסטר הפולחני: הכוהן הגדול של כנסיית השמש.
מארק המיל - סקקטק/המדען: חברה הוותיק לשעבר של אוגורה, שכעת מנצל את הקריסטל האפל למטרות ניסוי.
ניל סטרנברג - סקקאוק/שומר המגילה: ההיסטוריון של טירת הקריסטל.
פיזגיגים
דייב גולז - באף: פיזגיג בעל רטייה.
עצי הסטבה
תיאו אוגונדיפה - ויסטה-סטבה: עץ המקדש.
לא ידוע
סיגורני ויבר - מספרת המיתוס
הפקה

במאי 2017, הוכרז כי חברת ג'ים הנסון תפיק סדרת פריקוול עבור הסרט "הקריסטל האפל", בשיתוף פעולה יחד עם נטפליקס. צילומי הסדרה, שנכתבה על ידי ג'פרי אדיס, ויל מת'יוס וחאווייר גרילו-מרקסואך, החלו בבריטניה בנובמבר 2017 עם לואיס לטרייר כבמאי.
בכנס הקומיק-קון שנערך בניו יורק בשנת 2018, לטרייר חשף כי הסדרה כולה מופקת עם בובות ולא עם אנימציה ממוחשבת, למעט השימוש במסכים ירוקים על מנת להסיר את הבובנאים. ב-17 בדצמבר 2018, יום השנה ה-36 ליציאת הסרט המקורי לאקרנים, נחשפו צוות המדבבים של הסדרה, וכן מספר תמונות קידום של הדמויות הראשיות. הסדרה עלתה לשידור באוגוסט 2019.
הערות שוליים

↑  "The Dark Crystal: Age of Resistance premiering on Netflix in August: See the exclusive images". Entertainment Weekly. May 21, 2019.
↑  "Netflix Announces "The Dark Crystal: Age of Resistance," A Prequel Series to the Groundbreaking Jim Henson Film". Netflix Media Center. 18 May 2017. Retrieved 19 June 2018.
↑  Petski, Denise (May 18, 2017). "'The Dark Crystal: Age Of Resistance': Jim Henson Prequel Series Set At Netflix". Deadline Hollywood. Retrieved November 27, 2017.
↑  "The Dark Crystal: Netflix's prequel TV show starts filming this week". www.cultbox.co.uk. November 27, 2017. Retrieved November 27, 2017.
↑  Ehrbar, Ned (19 May 2017). ""The Dark Crystal" prequel series coming to Netflix". CBS News.
↑  Squires, John (9 October 2018). "Netflix Prequel Series "The Dark Crystal: Age of Resistance" Will Be "Pure Puppetry," With No CGI!". Bloody Disgusting. Retrieved 10 October 2018.
↑  Chitwood, Adam (17 December 2018). "Netflix's 'The Dark Crystal' Prequel Series Revealed in First Images; Voice Cast Unveiled". Collider.
↑  Ramos, Dino-Ray (17 December 2018). "'Dark Crystal: Age Of Resistance' Sets Taron Egerton, Anya-Taylor Joy, Nathalie Emmanuel To Lead All-Star Voice Cast". Deadline Hollywood.
↑  Hibberd, James (17 December 2018). "Netflix's The Dark Crystal prequel reveals first photos, huge voice cast". Entertainment Weekly.
כיתה קטלנית (סדרת טלוויזיה)

| --- | --- |

 מבוסס על:  הקומיקס "כיתה קטלנית" מאת ריק רמנדר
 סוגה:  דרמה פשע נעורים מותחן פעולה
 יוצרים:  האחים רוסו
 שחקנים:  בנג'מין וודסוורת' לאנה קונדור מריה גבריאלה דה פריה בנדיקט וונג לוק טני מייקל דובאל ליאם ג'יימס
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  10 
 הפקה
 מפיק:  ג'ון לניק 
 הפצה:  Syfy
 אתר צילומים:  ונקובר 
 אורך פרק:  48.5 דק' 
 שידור
 רשת שידור:  Syfy 
 פורמט (תמונה):  (1080i (HDTV
 תקופת שידור מקורית:  16 בינואר 2019 – 20 במרץ 2019
 קישורים חיצוניים
 www.syfy.com/deadlyclass
 דף התוכנית ב-IMDb
 
כיתה קטלנית (באנגלית: Deadly Class) היא סדרת טלוויזיה אמריקאית מסוגת מותחן פעולה-פשע המבוסס על קומיקס באותו השם מאת היוצר ריק רמנדר. הסדרה נוצרה על ידי צמד האחים רוסו, ומככבים בה בנג'מין וודסוורת', לאנה קונדור, מריה גבריאלה דה פריה, בנדיקט וונג, לוק טני, מייקל דובאל וליאם ג'יימס.
עונתה הראשונה של הסדרה עלתה לשידור ב-16 בינואר 2019 והכילה 10 פרקים. ביוני 2019 הכריזה הרשת על ביטול הסדרה.
במאי 2021, הסדרה עלתה לשירות הזרמת המדיה נטפליקס.
תקציר העלילה

עלילת הסדרה עוקבת אחר מרקוס לופז ארגואלו, נער שהתייתם בגיל צעיר וגדל מאז ברחובות, שמוצא את עצמו כתלמיד חדש מן המניין באקדמיית "קינגס דומיניון" - אקדמיה לנערים שגדלו במשפחות פשע המחנכת אותם לגדול ולהתמקצע בדרכיהם של הוריהם לפניהם.
צוות השחקנים > ראשי

בנג'מין וודסוורת' - מרקוס לופז ארגואלו, התלמיד החדש ביותר באקדמיית "קינגס דומיניון" ובן חסותה של סאיה.
לאנה קונדור - סאיה, המנהיגה של "אגודת קורוסקי" והפטרונית של מרקוס.
מריה גבריאלה דה פריה - מריה, חברה בארגון "סוטו ואטוס" ובת זוגו לשעבר של צ'יקו.
בנדיקט וונג - מאסטר לין, מנהלו האכזרי, הקפדן וחסר הרחמים של אקדמיית "קינגס דומיניון".
לוק טני - וילי, מנהיג הארגון "F.W.O" וחברו הטוב ביותר של מרקוס באקדמיה.
מייקל דובאל - צ'יקו, מנהיג הארגון "סוטו ואטוס" ובן זוגה לשעבר של מריה.
ליאם ג'יימס - בילי, רוקר ופאנקיסט חברותי ובנו של שוטר מושחת שמבריח סמים.
צוות השחקנים > משני

טיילור היקסון - פטרה, נערה גותית המשתייכת לכת המוות.
הנרי רולינס - יורגן דנקה
סיובן ויליאמס - ברנדי, יפהפייה דרומית וגזענית שמנהיגה את ה"דיקסי מוב".
שון דפנר - ויקטור, נער ידוע לשמצה בשל היותו בנו של המתנקש הבכיר ביותר של יוסיף סטלין.
ג'ק גילט - לקס.
ראיין רובינס - רורי.
אייזיאה לת'ינן - שאבנם, בנו של בנקאי עשיר ומושחת.
הפקה

רשימת הליהוק עבור הפיילוט לסדרה נחשפה על ידי רשת "Syfy" בנובמבר 2017, עם בנג'מין וודסוורת', לאנה קונדור, מריה גבריאלה דה פריה, בנדיקט וונג, לוק טני, מייקל דובאל וליאם ג'יימס בתפקידים הראשיים. ב-18 באפריל 2018, רשת"Syfy" הזמינה רשמית את הסדרה, ותזמנה את עלייתה לשידור לשנת 2019.
הערות שוליים

↑  "Deadly Class Teaser Trailer". YouTube. December 4, 2018.
↑  Petski, Denise (November 9, 2017). "'Deadly Class': Syfy Sets Full Cast For Comic-Based Drama Pilot". Deadline Hollywood. Retrieved October 21, 2018.
↑  Petski, Denise; Andreeva, Nellie (April 18, 2018). "Syfy Picks Up To Series 'Deadly Class' Drama Based On Graphic Novel From The Russo Brothers". Deadline Hollywood. Retrieved October 21, 2018.